wannaphong/clean_thaiwikipedia huggingface dataset:
# สราวุธ เลิศปัญญานุช
สราวุธ เลิศปัญญานุช เป็นนักแต่งเพลงชาวไทย มีผลงานแต่งเพลงและเรียบเรียงเสียงประสานเพลงประกอบละคร เพลงประกอบภาพยนตร์ และละครเวที ให้กับค่ายเอ็กแซ็กท์และซีเนริโอ ในสังกัดจีเอ็มเอ็ม แกรมมี่

สราวุธเริ่มหัดเล่นดนตรีตั้งแต่เด็ก โดยเริ่มจากการเล่นเปียโน ต่อมาได้ศึกษาภาควิชาดนตรีศึกษา คณะครุศาสตร์ จุฬาลงกรณ์มหาวิทยาลัย และเริ่มแต่งเพลงละครโทรทัศน์ให้กับถกลเกียรติ วีรวรรณ ประวัติสราวุธ เลิศปัญญานุช  สำเนาจากเว็บไซต์ ซีเนริโอ จากนั้นได้ศึกษาเพิ่มเติมที่ประเทศอังกฤษ บทสัมภาษณ์ พี่แน่น  สราวุธ เลิศปัญญานุช ผู้แต่งเพลงละครเวทีเรื่องแม่นาคฯ   MusicMaker Magazine  จากนั้นจึงมาทำงานเพลงละครเวทีให้กับเครือจีเอ็มเอ็มแกรมมี่ 

ขณะเรียนหนังสือที่โรงเรียนสวนกุหลาบวิทยาลัย สราวุธเคยเป็นผู้อำนวยเพลงของวงดุริยางค์โรงเรียน   ขณะเรียนมหาวิทยาลัย เป็นหนึ่งสมาชิกวงดนตรีโมเดิร์นด็อก ในตำแหน่งคีย์บอร์ด ร่วมแข่งขันโค้กมิวสิคอวอร์ด ประจำปี พ.ศ. 2535  และเป็นผู้อำนวยเพลงของวงออร์เคสตราในการแสดงคอนเสิร์ตของวงดนตรีเฉลียง เรื่องราวบนแผ่นไม้ (2543) ของ วงดนตรีเฉลียง / คอนเสิร์ต 20 ปี คาราบาว เรื่องราวของคน ดนตรี และเขาควาย ของวงคาราบาว (2546) และ คอนเสิร์ต เหตุเกิดที่เฉลียง งานดนตรีบำบัด ถาปัดจัด เฉลียงโชว์ (2550) ของ วงดนตรีเฉลียง

ผลงานประพันธ์ของสราวุธ ที่มีชื่อเสียง เช่น 
 ดนตรีประกอบภาพยนตร์ มหัศจรรย์แห่งรัก (2537)
 ประพันธ์ดนตรีประกอบละครเวที วิมานเมือง (2540)
 เพลงประกอบภาพยนตร์ รัก-ออกแบบไม่ได้ (2541) O-Negative casts & crews
 เพลงประกอบภาพยนตร์ กำแพง (2542)
 ประพันธ์ดนตรีประกอบละครเวที บัลลังก์เมฆ เดอะมิวสิคัล (2545)
 ประพันธ์ดนตรีประกอบละครเวที บางกอก 2485 เดอะมิวสิคัล (2547)
 ประพันธ์ดนตรีประกอบละครเวที ทวิภพ เดอะมิวสิคัล (2549)
 ประพันธ์ดนตรีประกอบละครเวที ฟ้าจรดทราย เดอะมิวสิคัล (2550)
 ประพันธ์ดนตรีประกอบละครเวที ข้างหลังภาพ เดอะมิวสิคัล (2551)
 ประพันธ์ดนตรีประกอบละครเวที แม่นาคพระโขนง เดอะมิวสิคัล (2552)
 ประพันธ์ดนตรีประกอบละครเวที หงส์เหนือมังกร เดอะมิวสิคัล (2553)
 ประพันธ์ดนตรีประกอบละครเวที สี่แผ่นดิน เดอะมิวสิคัล (2554)
 Music Arrangement(Orchesta)&conductor ในงานคอนเสิร์ต   bodyslam  นั่งเล่น เมื่อต้นปี(2555)
ประพันธ์ดนตรีประกอบละครเวที เลือดขัตติยา เดอะมิวสิคัล (2556)
ประพันธ์ดนตรีประกอบละครเวที วันสละโสดกับโจทย์เก่าๆ เดอะมิวสิคัล (2558)
ประพันธ์ดนตรีประกอบละครเวที ลอดลายมังกร เดอะมิวสิคัล (2559)
ประพันธ์ดนตรีประกอบละครเวที Still on My Mind The Musical  (2561)
# ซีซีทีวี 9
ซีซีทีวี 9  เป็นช่องสารคดีของสถานีโทรทัศน์ซีซีทีวี ออกอากาศครั้งแรกเมื่อวันที่ 1 มกราคม พ.ศ. 2554 เวลา 7.00 น. (เวลาในประเทศไทย) แทนช่อง CCTV-News (หรือ CCTV-9 เดิม) ช่องรายการข่าวภาคภาษาอังกฤษเมื่อเดือน กรกฎาคม ที่ผ่านมา ช่องนี้แบ่งออกเป็นออกอากาศในประเทศจีนและและระบบนานาชาติ

 รายการที่ออกอากาศ 
หลังจากการเปิดตัวช่องจะออกอากาศ 4 ชั่วโมงต่อวัน (ภาษาอังกฤษ 3 ชั่วโมง) โปรแกรมการออกอากาศช่วงไพรม์ไทม์ ได้แก่

20.00 - 20.30 : ภูมิศาสตร์
20:30 - 21:00 : ภาพถ่ายแห่งกาลเวลา
21:00 - 22:00 : ความรู้ทั่วไปของสารคดี (ภาษาอังกฤษไม่มีระยะเวลาดังกล่าว)
22:00 - 23:00 : สารคดีคลาสสิก
23:00 ถึง 24:00 น. : ตำนานของประวัติศาสตร์การค้นพบ

 แหล่งข้อมูลอื่น 
เว็บไซต์อย่างเป็นทางการ 
คลิปการเริ่มออกอากาศครั้งแรกของ CCTV-9

9
# เต่าหัวค้อน
เต่าหัวค้อน หรือ เต่าล็อกเกอร์เฮด หรือ เต่าจะละเม็ด  เป็นเต่าทะเลชนิดหนึ่ง มีชื่อวิทยาศาสตร์ว่า Caretta caretta จัดเป็นเพียงสิ่งมีชีวิตชนิดเดียวเท่านั้นที่อยู่ในสกุล CarettaITIS

ลักษณะทั่ว ๆ ไปคล้ายเต่าหญ้า (Lepidochelys olivacea) และเต่าตนุ (Chelonia mydas) มาก ต่างกันที่เกล็ดบนส่วนหัวตอนหน้ามี จำนวน 2 คู่ เท่ากับเต่าหญ้า แต่เกล็ดบนกระดองหลังแถวข้างมีจำนวน 5 แผ่นซึ่งต่างจากเต่าทะเลชนิดอื่น ๆ และรูปทรงของกระดองจะเรียวเล็กลงมาทางส่วนท้ายและเป็นสันแข็งเห็นชัดเจน  กระดองมีสีน้ำตาลแดง น้ำตาลเหลือง หรือน้ำตาลส้ม ขอบชายโครงมีสันแข็ง ขณะที่ยังเป็นลูกเต่ากระดองจะยกสูง ที่สำคัญเป็นจุดเด่น คือ มีหัวขนาดใหญ่โตอย่างเห็นได้ชัด อันเป็นที่มาของชื่อเรียก ขาซึ่งเป็นใบพายทั้งคู่หน้าและคู่หลังมีเล็บหนึ่งเล็บในแต่ละข้าง

ขนาดเมื่อโตเต็มที่มีขนาดกระดองหลังยาวประมาณ 85 เซนติเมตร กระดองท้อง 60 เซนติเมตร มีน้ำหนักตัวประมาณ 70 กิโลกรัม กินอาหารจำพวก สัตว์น้ำมีเปลือกและหอย เป็นอาหารหลักเต่าจะละเม็ด

พบน้อยมากที่มหาสมุทรแปซิฟิก แต่พบมากที่มหาสมุทรแอตแลนติก ในน่านน้ำไทยพบน้อยมาก และไม่พบรายงานว่ามีการขึ้นมาวางไข่เป็นเวลากว่า 20 ปีแล้ว  แต่ยังพบได้บ้างที่เขตอบอุ่นทางตอนเหนือของออสเตรเลียและทะเลญี่ปุ่น หรืออินโดนีเซีย

ในเดือนมีนาคม พ.ศ. 2550 ที่น่านน้ำของจังหวัดสตูลได้มีชาวประมงวางอวนแล้วติดเต่าหัวค้อนขึ้นมาตัวหนึ่ง น้ำหนักกว่า 80 กิโลกรัม ซึ่งเต่าได้รับบาดเจ็บ ชาวบ้านจึงนำกลับมารักษาเป็นระยะเวลากว่า 3 เดือน จากนั้นจึงนำส่งต่อให้หน่วยงานภาครัฐของจังหวัดภูเก็ตดูแลต่ออีก 17 เดือน จนกระทั่งเต่าแข็งแรงขึ้น  ต่อมาในเดือนกรกฎาคม พ.ศ. 2551 จึงได้มีการปล่อยเต่าตัวนี้กลับคืนสู่ทะเลชาวบ้านพบเต่าหัวค้อนหายากในรอบ 20 ปี ปล่อยคืนสู่ทะเลสตูล

สถานะปัจจุบันของเต่าหัวค้อนในประเทศไทย ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับเต่าทะเลชนิดอื่น ๆ
# ชัมปง
thumb|จัมปงของร้านริงเงอร์ฮัต
ชัมปง  เป็นบะหมี่น้ำชนิดหนึ่งของญี่ปุ่น ชาวจีนอยู่ในนางาซากิเป็นผู้คิดค้น ชัมปงต้องใส่หลาย ๆ อยาง เนื้อหมู กุ้ง ปลาหมึก คามาโบโกะ หอย ผัก และบางครั้งจะมีข้าวโพด
# ความน่าจะเป็นมีเงื่อนไข
อ้างอิง
# นา แท-จู
นา แท-จู  เป็นแชมป์เทควันโดระดับประเทศชาวเกาหลีใต้ โดยเคยเป็นแชมป์เทควันโดสายพูมแซ จากการแข่งขันชิงแชมป์เทควันโด KNSU ครั้งที่ 4 และแชมป์เทควันโดจากการแข่งขันชิงแชมป์เทควันโดระดับมหาวิทยาลัยดองกา ครั้งที่ 3 และเคยมีผลงานในภาพยนตร์เรื่อง HERO ปัจจุบัน เขารับบทเป็น แทยัง ในภาพยนตร์เรื่อง วอนโดนเตะ!!  โดยก่อนถ่ายทำภาพยนตร์ชุดดังกล่าวเขาได้ทำการฝึกซ้อมที่สตูดิโอในกรุงเทพอย่างทุ่มเท나태주의 방콕스튜디오 연습  โดยมีการถ่ายทำจริงในแถวย่านรังสิต ซึ่งต้องแสดงความสามารถด้านการต่อสู้ที่เน้นด้านความคล่องแคล่วว่องไว
# ทีเอ็นที (แก้ความกำกวม)
TNT หรือ T.N.T. อาจหมายถึง

 ไตรไนโตรโทลูอีน สารเคมีที่เป็นองค์ประกอบสำคัญของวัตถุระเบิด
 TNT N.V. บริษัทขนส่งข้ามชาติของดัชต์
 โทรทัศน์ 
 สถานีโทรทัศน์ในออสเตรเลีย
 ช่องโทรทัศน์ในสหรัฐอเมริกา
# ดูมากา ฟรานชิส
ดูมากา ฟรานซิส อีฟีอันยี เกิดเมื่อวันที่ 3 สิงหาคม พ.ศ. 2532 เป็นนักฟุตบอล ชาวไนจีเรีย ขณะนี้เขาลงเล่นให้กับ สโมสรฟุตบอลจังหวัดปัตตานี].

อาชีพ
ฟรานซิส เคยเล่นให้กับ อ็อกธาร์ ยูไนเต็ด ใน เมียนมาร์พรีเมียร์ลีกMNL Grand Royal 2009
หลังจากนั้นก็ลงเล่นให้กับ โพรเทจ เอสพ์เซ็น ใน สิงคโปร์ ก่อนที่ล่าสุดได้ย้ายมาอยู่กับ ปัตตานี เอฟซีhttp://www.espzen.com/teamPlayers_ex.asp?leagueNo=84&teamno=529 ]
# ภาวะขาดการนอนหลับ
ภาวะขาดการนอนหลับ  หรือ การนอนหลับไม่เต็มอิ่ม  เป็นภาวะที่นอนหลับพักผ่อนไม่เพียงพอ ไม่ว่าเรื้อรัง (chronic) หรือเฉียบพลัน (acute)

การหลับไม่อิ่มเรื้อรัง ทำให้เกิดความล้า (fatigue), ความง่วงซึมในเวลากลางวัน (daytime sleepiness), ความซุ่มซ่าม (clumsiness) ตลอดจนน้ำหนักลด และน้ำหนักเพิ่ม นอกจากนี้ ยังส่งผลกระทบอย่างร้ายแรงต่อระบบสมองและการรับรู้จดจำ และจากการทดลองกับสัตว์ในห้องปฏิบัติการ พบว่า สัตว์ทดลองที่หลับไม่อิ่มติดต่อกันเป็นเวลานาน ถึงแก่ความตายในที่สุด

ไม่มีมนุษย์คนใดสามารถงดเว้นการนอนหลับติดต่อกันเป็นห้วงเวลายาวนานได้ เว้นแต่ป่วยเป็นภาวะนอนไม่หลับอย่างร้ายแรงในวงศ์ตระกูล (fatal familial insomnia) นอกจากนี้ มนุษย์ก็ยังไม่สามารถเลี่ยงความง่วงได้ แม้เป็นความง่วงช่วงสั้น&hairsp;ๆ ก็ตาม
# ลำเชิงไกร
ลำเชิงไกรราชบัณฑิตยสถาน. อักขรานุกรมภูมิศาสตร์ไทย เล่ม ๑ ฉบับราชบัณฑิตยสถาน. พิมพ์ครั้งที่ 5. กรุงเทพฯ : ราชบัณฑิตยสถาน, 2557, หน้า 127. หรือ ลำเชียงไกร เป็นลำน้ำสายสำคัญสายหนึ่งของจังหวัดนครราชสีมา มีต้นกําเนิดจากเทือกเขาสันปันน้ำระหว่างลุ่มน้ำมูลและลุ่มน้ำป่าสัก โดยมีพื้นที่ลุ่มน้ำประมาณ 2,948 ตร.กม. และมีปริมาณน้ำท่าตามธรรมชาติประมาณปีละ 263 ล้าน ลบ.ม. หรือประมาณร้อยละ 1.35 ของปริมาณน้ำท่าตามธรรมชาติทั้งหมดของลุ่มน้ำมูล

 เขื่อนและอ่างเก็บน้ำ 
เขื่อนหรืออ่างเก็บน้ำที่สำคัญในลุ่มน้ำลำเชิงไกร ได้แก่
 อ่างเก็บน้ำ ระดับกักเก็บ (ล้าน ลบ.ม.) ที่ตั้ง อ่างเก็บน้ำลำเชียงไกร 27.70 อำเภอด่านขุนทด อำเภอโนนไทย จังหวัดนครราชสีมา  อ่างเก็บน้ำลำเชียงไกรตอนบน 8.40 อำเภอด่านขุนทด จังหวัดนครราชสีมา อ่างเก็บน้ำห้วยปราสาทใหญ่ 8.70 อำเภอด่านขุนทด จังหวัดนครราชสีมา อ่างเก็บน้ำหนองกก 2.97 อำเภอพระทองคำ จังหวัดนครราชสีมา บึงรัตนเศรษฐ 0.50 อำเภอโนนสูง จังหวัดนครราชสีมา

 เหตุการณสำคัญ 
 น้ำท่วมใหญ่ ปี 2564 
ปลายปี พ.ศ. 2564 เกิดพายุฝนตกหนัก จนมีปริมาณน้ำฝนจำนวนมากบริเวณลุ่มน้ำลำเชียงไกร ทำให้น้ำทะลักเข้าท่วมบ้านเรือนประชาชน และพื้นที่การเกษตร และเกิดน้ำล้นอ่างเก็บน้ำหลักของลุ่มน้ำ
 อ่างเก็บน้ำลำเชียงไกร ตอนบน อำเภอด่านขุนทด มีปริมาณน้ำในอ่าง 11.924 ล้าน ลบ.ม. หรือ 141.95 % จากระดับเก็บกัก 8.40 ล้าน ลบ.ม.
 อ่างเก็บน้ำห้วยปราสาทใหญ่ อำเภอด่านขุนทด มีปริมาณน้ำในอ่าง 9.029 ล้าน ลบ.ม. หรือ 103.78 % จากระดับเก็บกัก 8.70 ล้าน ลบ.ม.
 อ่างเก็บน้ำหนองกก อำเภอพระทองคำ มีปริมาณน้ำในอ่าง 3.50 ล้าน ลบ.ม. หรือ  117.96 % จากระดับเก็บกัก 2.97 ล้าน ลบ.ม. 
 อ่างเก็บน้ำลำเชียงไกร ตอนล่าง อำเภอโนนไทย มีปริมาณน้ำในอ่าง 41.96 ล้าน ลบ.ม. หรือ 151.49 % จากระดับเก็บกัก 27.70 ล้าน ลบ.ม.

จนกระทังวันที่ 26 กันยายน 2564 บริเวณอาคารระบายน้ำล้นปกติของอ่างเก็บน้ำลำเชียงไกร ตอนล่าง ซึ่งอยู่ระหว่างก่อสร้างได้ถูกกระแสน้ำกัดเซาะกำแพงปีกด้านขวาจนชำรุดทำให้มวลน้ำไหลเข้าท่วมท้ายลำน้ำอย่างรวดเร็ว เกิดความเสียหายเป็นบริเวณกว้าง และทำให้น้ำในอ่างเก็บน้ำลดลงอย่างรวดเร็ว
# อี กวัน-ฮุน
อี กวัน-ฮุน  เกิดวันที่ 20 ตุลาคม ค.ศ. 1980 เป็นทั้งนายแบบและนักแสดงชาวเกาหลีใต้이관훈 - 네이버 인물이관훈 - 네이트 인물[인터뷰] '더킥' 이관훈, "특전사 시절 그의 한마디 내 인생을 바꿨다" ซึ่งเคยเป็นทหารประจำหน่วยรบพิเศษที่มีความเชี่ยวชาญด้านวัตถุระเบิดมาเป็นระยะเวลา 5 ปี และเคยมีผลงานด้านภาพยนตร์ซีรีส์ชุด Road No.1, Tae Cho Yung และ Son Dok Queen รวมทั้งเป็นนายแบบของผลิตภัณฑ์แบรนด์เนมที่มีชื่อเสียงอย่างอาร์มานี่ และลีวายส์ ปัจจุบัน เขาได้รับเชิญให้มีส่วนร่วมในการแสดงภาพยนตร์ร่วมทุนไทย-เกาหลีใต้ เรื่อง วอนโดนเตะ!! โดยรับบทเป็น ซอคดู
# แทมี
แทมี  หรือชื่อจริง คิม กย็อง-ซุก (23 เมษายน 2533 –) เป็นนักร้องชาวเกาหลีใต้สมาชิกวงเกิร์ลกรุ๊ปที่มีชื่อว่า BABY VOX베이비복스 3기 후보들, 泰서 얼굴 전격 공개! 4 สาว เบบี้ว๊อกซ์ และเป็นแชมป์เทควันโดระดับนานาชาติ โดยเคยเป็นแชมป์เทควันโดสายพูมแซ จากการแข่งขันเทควันโดชิงแชมป์โลก ค.ศ. 2007, แชมป์เทควันโดจากการแข่งขันโคเรียเทควันโดโอเพ่น ค.ศ. 2009 นอกจากนี้เธอยังมีโอกาสร่วมแสดงทักษะด้านเทควันโดในรายการโทรทัศน์ที่มีชื่อเสียงอย่างสตาร์คิง ทางสถานีโทรทัศน์ SBS ที่มีพิธีกรชื่อดังอย่าง คัง โฮดอง เป็นผู้ดำเนินรายการ รวมถึงเป็นนักแสดงภาพยนตร์태미 네이버 인물태미 네이트 인물 โดยเธอได้รับเชิญร่วมแสดงบทนำในภาพยนตร์ร่วมทุนไทย-เกาหลีเรื่อง วอนโดนเตะ!!

 รางวัลที่ได้รับ 
 ค.ศ. 2008 อันดับ 1 การแข่งขันเทควันโดสายพุมแซนานาชาติ ครั้งที่ 4태미 발차기, 미니드레스 입은 채 아짤한 발차기에 "깜짝"
# จิล วาเลนไทน์
จิล วาเลนไทน์  เกิดเมื่อ 14 กุมภาพันธ์ ค.ศ. 1974 เป็นตัวละครในบันเทิงคดีในแฟรนไชส์เรซิเดนต์อีวิล (ไบโอฮาซาร์ด ในญี่ปุ่น) ของแคปคอม จิลเปิดตัวครั้งแรกใน ค.ศ. 1996  เป็นตัวเอกของวิดีโอเกมเรซิเดนต์อีวิลภาคแรก ซึ่งเธอเป็นสมาชิกของหน่วยพิเศษสหรัฐอเมริกาชื่อ สตาส์ (STARS) ติดอยู่ในคฤหาสน์กับเพื่อนคู่หูของเธอ คริส เรดฟิลด์ จิลปรากฏในเกมเรซิเดนต์อีวิลหลายเกม ได้แก่ เรซิเดนต์อีวิล 3: เนเมซิส เรซิเดนต์อีวิล: ดิอัมเบรลลาโครนิเคิลส์ เรซิเดนต์อีวิล 5 และเรซิเดนต์อีวิล: เรเวเลชันส์ โดยเธอเป็นอริกับบริษัทอัมเบรลลาคอร์ปอเรชัน และเหล่าสมุนของมัน จิลยังเป็นสมาชิกผู้ก่อตั้งและคนงานภาคสนามคนสำคัญขององค์กรสหพันธ์การประเมินความปลอดภัยจากการก่อการร้ายชีวภาพ (BSAA หรือ Bioterrorism Security Assessment Alliance) 

จิลเป็นที่ชื่นชอบของนักวิจารณ์ที่บรรยายเธอว่าเป็น "ตัวอย่างคลาสสิก" ของตัวละครจากเกมสยองขวัญ และอยู่ในรายชื่อตัวละครยอดเยี่ยมหลายแหล่ง เธอยังถือว่าเป็นหนึ่งในตัวเอกผู้หญิงจากวิดีโอเกมที่มีเสน่ห์ดึงดูดที่สุด และกลายเป็นมีมจากวิดีโอเกม จิลในแบบฉบับภาพยนตร์รับบทโดย เซียนนา กิลเลอรี และไม่อิงตัวละครในเกม เธอแสดงครั้งแรกเป็นตัวเอกร่วมในภาพยนตร์ผีชีวะ 2 ผ่าวิกฤตไวรัสสยองโลก ปรากฏเป็นช่วงสั้น ๆ ในภาพยนตร์ผีชีวะ 4 สงครามแตกพันธุ์ไวรัส และกลับมาเป็นตัวเอกหลักในภาพยนตร์ผีชีวะ 5 สงครามไวรัสล้างนรก
# ดอกไม้จีน
ดอกไม้จีน  http://eherb.hrdi.or.th/search_result_details.php?herbariumID=672&name=Tall%20yellow%20day%20lily%2C%20Lemon%20lillyอยู่ในวงศ์ Hemerocallidaceae ภาษากะเหรี่ยงเรียกเปี่ยมหว่า ไม้ล้มลุก ลำต้นใต้ดินมีเหง้า ใบเดี่ยว ฐานใบแผ่เป็นกาบหุ้มส่วนโคนของลำต้น แผ่นใบยาว ดอกช่อ ดอกย่อยแต่ละดอกมีกาบสีเขียวหุ้ม กลีบดอกสีส้ม ก้านชูเกสรตัวผู้สีเหลือง อับละอองเรณูสีม่วงดำ ก้านชูเกสรตัวเมียสีส้ม ยาวพ้นกลีบดอก ผลแห้งแตก เมล็ดสีดำ 

ดอกแห้งใช้เป็นส่วนผสมในอาหารจีนและอาหารญี่ปุ่น ชาวกะเหรี่ยงเชื่อว่าหากนำมาปลูกในบ้านจะช่วยป้องกันอันตราย และห้ามผู้หญิงไม่ให้แตะต้องขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม  ชาวเมี่ยนหั่นใบแล้วนำไปผสมกับไข่ และพริกไทยนึ่งกินแก้หวัด แก้ไอ และลดน้ำมูก
# ประเทศไทยในเอเชียนบีชเกมส์ 2010
ประเทศไทย เข้าร่วมการแข่งขันกีฬาเอเชียนบีชเกมส์ 2010 ค.ศ. 2010 (พ.ศ. 2553) จะจัดขึ้นที่ กรุงมัสกัต โอมาน ระหว่างวันที่ 8 ธันวาคม ถึง 16 ธันวาคม พ.ศ. 2553 ซึ่งคณะกรรมการโอลิมปิกแห่งประเทศไทย ได้ส่งตัวแทนนักกีฬาทีมชาติไทยไปทำการแข่งขันจำนวน 125 คน (ชาย 80 คน, หญิง 45 คน) ใน 11 ชนิดกีฬา. โดยหลังจากจบการแข่งขันในครั้งนี้ ทีมชาติไทยสามารถเหรียญทองได้มากที่สุด คือ 15 เหรียญทอง 10 เหรียญเงิน และ 11 เหรียญทองแดง

 สรุปเหรียญ 
กีฬาทอง เงิน ทองแดง รวม วู้ดบอลชายหาด 4 2 1  7 ตะกร้อชายหาด 4 0 0  4 กีฬาเรือใบ 3 2 3  8 เพาะกาย 2 0 2  4 สกีน้ำ 1 2 0  3 เจ็ตสกี 1 1 3  5 วอลเลย์บอลชายหาด 0 1 1  2 แฮนด์บอล 0 1 1  2 กาบัดดี้ชายหาด 0 1 0  1 รวม  15  10  11  36

 รายละเอียดผู้ที่ได้รับเหรียญ 
ชนิดเหรียญชื่อกีฬาการแข่งขันวันที่ได้รับเหรียญ เหรียญทอง  ไทย  ตะกร้อชายหาด  ตะกร้อชายหาดชายเดี่ยว 16 ธันวาคม
# เทรนต์ เบเรตตา
เกรโกรี มารัสคิวโล (Gregory Marasciulo) เกิดวันที่ 30 มีนาคม ค.ศ. 1987 เป็นนักมวยปล้ำอาชีพชาวอเมริกันที่เคยสังกัด WWE, New Japan Pro Wrestling (NJPW) และ Ring of Honor (ROH)

เขาเปิดตัวครั้งแรกกับ WWE ในปี 2009 โดยจับคู่กับ Caylen Croft ในนาม The Dudebusters มีหน้าที่เป็นที่รองตีนของคู่แทกทีมอื่นๆ โดยกลุ่มนี้มีสถิติชนะนานๆครั้ง แพ้ถี่ยิบ จนกระทั่ง Croft ออกจาก WWE ไปในปี 2010 ทำให้ Barreta ได้ปล้ำเดี่ยวๆ เป็นครั้งแรกในช่วงสั้นๆ แล้วก็ลงไปเล่นลีกแทกทีมในรายการ Superstars ซึ่งทีมของ Barreta ก็แพ้รวดอีกตามเคย แล้วก็แตกทีมไปเงียบๆ

ในปี 2012 เขามีโอกาสได้ออกรายการหลักอีกครั้งในรอบ 1 ปี โดยมีค่าตอบแทนเป็น RKO จาก Randy Orton เนื่องจากยุ่งไม่เข้าเรื่อง และเป็นครั้งสุดท้ายที่เขาออกจอหลักของ WWE หลังจากนั้นก็ไม่มีบทอะไรอีก จนกระทั่งปี 2013 ได้มีปัญหากับ Kofi Kingston แล้วก็โดนไล่ออกจาก WWE ในที่สุด ก่อนจะย้ายไปสังกัด NJPW ซึ่งในช่วงเทศกาลเทกระจาดนักมวยปล้ำปี 2014 เขาก็ออกมาแขวะ Kofi ทางทวิตเตอร์อีกด้วย

ตลอดระยะเวลา 4 ปีใน WWE เขาถือเป็นนักมวยปล้ำลีกแทกทีมที่อาภัพมาตลอด ซึ่งเขาแทบจะไม่มีบทออกจอหลักเลย และทุกครั้งที่เขามีบทใน Superstars มักจะเป็นฝ่ายแพ้รัวๆ แล้วก็หายไปแบบเงียบๆ แถมยังมีปัญหากับคนอื่นที่หลังฉากบ่อยครั้งจนโดนไล่ออก กว่าจะตั้งตัวได้จริงๆ ก็เป็นช่วงที่เจ้าตัวสังกัด NJPW แล้ว ต่อมาได้สังกัดค่ายที่เพิ่งเปิดตัวใหม่อย่าง AEW ในปี 2019

แชมป์และรางวัล
 Dragon Gate USA
 Open the United Gate Championship (1 time) – with Anthony Nese and Caleb Konley1
 Six Man Tag Team Tournament (2014) – with Anthony Nese and Caleb Konley
 Empire State Wrestling
 Ilio DiPaolo Memorial Cup (2013)
 Florida Championship Wrestling
 FCW Florida Tag Team Championship (2 times) – with Caylen Croft (2) and Curt Hawkins (1)2
 Full Impact Pro
 FIP World Heavyweight Championship (1 time)
 New Japan Pro Wrestling
 IWGP Junior Heavyweight Tag Team Championship (4 times) – with Rocky Romero
NEVER Openweight 6-Man Tag Team Championship (1 time) – with Tomohiro Ishii and Toru Yano
 Super Jr. Tag Tournament (2016) – with Rocky Romero
 New York Wrestling Connection
 NYWC Heavyweight Championship (1 time)
 NYWC Hi-Fi Championship (3 times)
 NYWC Tag Team Championship (1 time) – with Maverick
 NYWC Hall of Fame (2017)
 Pro Wrestling Guerrilla
 Dynamite Duumvirate Tag Team Title Tournament (2014) – with Chuck Taylor
 Pro Wrestling Illustrated
 Ranked No. 91 of the top 500 singles wrestlers in the PWI 500 in 2017
 Westside Xtreme Wrestling
 wXw World Tag Team Championship (1 time) – with Matt Striker
WrestleCircus
Big Top Tag Team Championship (1 time) – with Rocky Romero

1 When Nese and Konley won the title, Barreta could defend the title with either of them under the Freebird Rule.
2 When Croft and Hawkins won the title, Barreta could defend the title with either of them under the Freebird Rule.
# ริกกี สตีมโบต
ริชาร์ด เฮนรี บลัด (Richard Henry Blood) เกิดวันที่ 28 กุมภาพันธ์ ค.ศ. 1953 หรือที่รู้จักกันดีในนาม ริกกี "เดอะแดรกัน" สตีมโบต (Ricky "The Dragon" Steamboat) เป็นนักมวยปล้ำอาชีพที่เกษียณอายุชาวอเมริกัน สังกัดสมาคม American Wrestling Association (AWA), National Wrestling Alliance (NWA), เวิลด์แชมเปี้ยนชิพเรสต์ลิง (WCW), และ เวิลด์เรสต์ลิงเฟเรเดชั่น (WWF) และได้เข้าสู่หอเกียรติยศดับเบิลยูดับเบิลยูอี ประจำปี 2009

แชมป์และรางวัล
 Maple Leaf Wrestling
 NWA United States Heavyweight Championship (Mid-Atlantic version) (1 time)1

 Mid-Atlantic Championship Wrestling/World Championship Wrestling
 NWA Mid-Atlantic Heavyweight Championship (2 times)
 NWA Mid-Atlantic Tag Team Championship (4 times) – with Paul Jones (3) and Jay Youngblood (1)
 NWA Mid-Atlantic/NWA World Television/WCW World Television Championship (4 times)
 NWA (Mid-Atlantic version)/WCW United States Heavyweight Championship (4 times)
 NWA World Heavyweight Championship (1 time)2
 NWA {Mid-Atlantic version)/WCW World Tag Team Championship (8 times) – with Jay Youngblood (5), Paul Jones (1), Dustin Rhodes (1) and Shane Douglas (1)

 National Wrestling Alliance
 NWA Hall of Fame (Class of 2012)

 Pro Wrestling Illustrated
 Match of the Year (1987) vs. Randy Savage at WrestleMania III
 Match of the Year (1989) vs. Ric Flair at WrestleWar
 Most Inspirational Wrestler of the Year (2009)
 Rookie of the Year (1977)
 Stanley Weston Award (1995)
 Tag Team of the Year (1978) with Paul Jones
 PWI ranked him #6 of the 500 best singles wrestlers of the year in the PWI 500 in 1992
 PWI ranked him #13 of the Top 500 Singles Wrestlers of the "PWI Years" in 2003
 PWI ranked him #19 of the Top 100 Tag Teams of the "PWI Years" with Jay Youngblood in 2003.

 Professional Wrestling Hall of Fame and Museum
 Class of 2002

 World Wrestling Federation/World Wrestling Entertainment
 WWF Intercontinental Championship (1 time)
 WWE Hall of Fame (Class of 2009)

 Wrestling Observer Newsletter
 5 Star Match (1989)  vs. Ric Flair: Chi-Town Rumble 
 5 Star Match (1989)  vs. Ric Flair: 2-out-of-3 falls match, Clash Of The Champions VI 
 5 Star Match (1989)  vs. Ric Flair: WrestleWar 
 5 Star Match (1992) War Games
 Tag Team of the Year (1983)  with Jay Youngblood
 Match of the Year (1987) vs. Randy Savage at WrestleMania III
 Match of the Year (1989) vs. Ric Flair at Clash of the Champions VI
 Wrestling Observer Newsletter Hall of Fame (Class of 1996)

1 During this time, the title was almost exclusively defended in Mid-Atlantic Championship Wrestling. However, on occasion, the title was defended in other promotions through arrangements made with Mid-Atlantic.
2 Steamboat won the title after Ted Turner purchased Mid-Atlantic Championship wrestling from Jim Crockett and renamed it World Championship Wrestling.
# เงินกู้
เงินกู้  หมายถึง การที่ผู้กู้ได้ไปขอกู้เงินจำนวนหนึ่งกับผู้ให้กู้ และมีการทำสัญญากำหนดระยะเวลาที่จะชำระหนี้อย่างแน่นอน โดยจะตกลงว่าจะผ่อนชำระเป็นงวดๆหรือจ่ายเต็มจำนวนเลยก็ได้ ซื่งผู้ให้กู้จะสามารถคิดดอกเบี้ยได้ตามอัตราที่ตกลงกัน จำนวนเงินที่ให้กู้จะมากมายเท่าใดนั้นจะขึ้นอยู่กับหลักทรัพย์ที่นำมาค้ำประกัน หรือถ้าหากไม่มีหลักทรัพย์ค้ำประกัน ก็จะมีการคิดดอกเบี้ยค่อนข้างสูง เพราะมีความเสี่ยงสูง

อย่างไรก็ตาม การกู้เงินมีทั้งการกู้ในระบบธนาคารและนอกระบบธนาคาร ซึ่งหากกู้ในระบบของธนาคารจะมีเพดานอัตราดอกเบี้ยสูงสุดตามที่กฎหมายกำหนด เช่น การกู้โดยมีหลักทรัพย์ค้ำประกันจะคิดอัตราดอกเบี้ยสูงสุดได้ไม่เกิน 15% ต่อปี  ในส่วนการปล่อยกู้ของธนาคารยังต้องเป็นไปตามระเบียบที่ธนาคารแห่งประเทศไทยกำหนด 

เงินกู้นอกระบบ เป็นรูปแบบการกู้เงินที่ไม่อยู่ภายใต้การกำกับดูแลของธนาคารแห่งประเทศไทย และไม่ได้เป็นสถาบันทางการเงิน มักดำเนินการโดยเอกชน โดยมีรูปแบบการปล่อยสินเชื่อที่ง่ายและรวดเร็ว ขั้นตอนการพิจารณาอนุมัติน้อย ดอกเบี้ยลอยตัว และ ถูกคุกคาม เป็นต้น

ปัจจุบันการกำกับดูแลเงินกู้นอกระบบ มีหน่วยงาน สำนักนโยบายพัฒนาระบบการเงินภาคประชาชน สำนักงานเศรษฐกิจการคลัง เป็นผู้กำกับดูแลอยู่ โดยผู้ประกอบการที่เคยประกอบอาชีพปล่อยกู้นอกระบบ สามารถลงทะเบียนเป็น สินเชื่อรายย่อยระดับจังหวัดภายใต้การกำกับ หรือ สินเชื่อพิโกไฟแนนซ์

 ค้ำประกันเงินกู้ 
การค้ำประกันเงินกู้ในด้านการเงินเป็นสัญญาโดยฝ่ายหนึ่ง (ผู้ค้ำประกัน) สัญญาที่จะรับภาระหนี้แทนของผู้กู้หากผู้กู้ผิดนัด โดยการค้ำประกันสามารถจำกัดบางส่วนของหนี้ หรือรับผิดชอบทั้งหมดก็ได้ และเมื่อมีการทำสัญญาที่มีการค้ำประกันเกิดขึ้น เจ้าหนี้จะมีสิทธิเรียกร้อง หรือฟ้องให้คนค้ำประกันรับผิดชอบหนี้แทนได้

 สินเชื่อเงินด่วน 
สินเชื่อเงินด่วน  เป็นชื่อเรียกสินเชื่อที่มีการให้เงินในทันที หลังจากการสมัครโดยใช้เวลาอนุมัติพิจารณาที่สั้น และมีการโอนเงินเข้าบัญชีที่รวดเร็ว จึงเป็นนิยามของคำว่า เงินด่วน โดยบุคคลหรือองค์กรที่ให้สินเชื่อประเภทนี้ มักใช้คำโฆษณาสินเชื่อว่า สมัครง่าย อนุมัติไว โอนทันที โดยสินเชื่อเงินด่วน สามารถเป็นทั้งเงินกู้ในระบบหรือเงินกู้นอกระบบ โดยชี้วัดที่ผู้ให้กู้ว่าเป็นหน่วยงานธุรกิจการเงินที่ได้รับอนุญาตจาก ธนาคารแห่งประเทศไทย หรือ กระทรวงการคลัง (ประเทศไทย) หรือไม่
# อิกัวนาฟีจี
อิกัวนาฟีจี  เป็นสัตว์เลื้อยคลานจำพวกกิ้งก่าชนิดหนึ่ง มีชื่อวิทยาศาสตร์ว่า Brachylophus fasciatus 

ได้ชื่อว่าเป็นสัตว์เลื้อยคลานที่มีสีสันสวยงามที่สุดในโลกชนิดหนึ่ง ในตัวผู้จะมีแถบสีขาวอมฟ้าคาดที่กลางลำตัวลงไปถึงช่วงท้องประมาณ 2-3 แถบ ในขณะที่ลำตัวทั้งตัวจะเป็นสีเขียวอ่อนทั้งตัว ในส่วนของตัวเมียจะไม่ปรากฏแถบดังกล่าว ขนาดโตเต็มที่ยาวประมาณ 60-80 เซนติเมตร โดยมีความยาวหางคิดเป็น 2 ใน 3 ส่วนของขนาดความยาวทั้งตัว มีหนามเล็ก ๆ เรียงกันเป็นแถวเดียวตั้งแต่ส่วนบริเวณเหนือมุมปากไปจนถึงต้นตอ จากนั้นจะกลายเป็นแค่สันแถวเดียวไปจรดปลายหาง  

ใช้ชีวิตส่วนอาศัยอยู่บนต้นไม้ กินอาหารจำพวกผลไม้และดอกไม้ได้หลากหลายประเภทเป็นอาหารหลัก แต่ก็สามารถกินแมลงบางชนิดได้เป็นอาหารเสริมเช่นกัน

พบกระจายพันธุ์เฉพาะในหมู่เกาะฟีจีและตองงา ในมหาสมุทรแปซิฟิกตอนใต้แห่งเดียวเท่านั้น โดยเชื่อว่าในอดีตบรรพบุรุษคงมาจากเอเชียตะวันออกเฉียงใต้ที่อยู่ห่างไกลออกไปประมาณ 6,000 กิโลเมตร ด้วยการเกาะวัสดุที่ลอยตามน้ำมาจากพายุ พร้อมกับสัตว์จำพวกอื่น จนวิวัฒนาการมาเป็นสิ่งมีชีวิตเฉพาะถิ่นที่นี่  เป็นกิ้งก่าที่ได้รับความนิยมเป็นสัตว์เลี้ยงอย่างมากเนื่องจากความสวยงามและหายาก ทำให้มีราคาซื้อขายกันในแวดวงสัตว์เลี้ยงสูงมาก ซึ่งพฤติกรรมในสถานที่เลี้ยงนั้น อิกัวนาฟีจีแทบไม่ปรากฏความก้าวร้าวต่อผู้เลี้ยงเลย คอลัมน์ Exotic Pets ตอน อิกัวน่าระดับ Hi-End โดย The Ex' StuDio หน้า 124-128 นิตยสาร Aquarium Biz ฉบับที่ 7 ปีที่ 1 ประจำเดือนมกราคม 2011

แต่สถานะในธรรมชาติปัจจุบันนั้น อิกัวนาฟีจีกำลังใกล้สูญพันธุ์แล้ว เนื่องจากถิ่นที่อยู่ที่จำกัดถูกคุกคามจากมนุษย์ และยังได้รับผลกระทบจากสัตว์นักล่าขนาดใหญ่กว่าที่มิใช่สัตว์พื้นเมือง เช่น พังพอนหรือแมวบ้าน เป็นต้นKinkaid, John (1997). "Iguanas of the South Pacific". Reptiles 5 (8): 54–57.
# ปลาเสือพ่นน้ำพม่า
ปลาเสือพ่นน้ำพม่า  เป็นปลาในวงศ์ปลาเสือพ่นน้ำ (Toxotidae) ชนิดหนึ่ง 

มีรูปร่างเหมือนปลาเสือพ่นน้ำชนิดอื่น ๆ ในวงศ์ แต่มีสิ่งหนึ่งที่แตกต่างกันไปอย่างเห็นได้ชัด คือ ลวดลายที่เป็นลายขวางตามแนวยาวของลำตัว ไม่เป็นลายจุด ในปลาวัยอ่อนลายดังกล่าวจะเป็นลายจุดกระจัดกระจายไปทั่ว และจะค่อย ๆ มารวมตัวกันเมื่อโตขึ้น

มีความยาวเต็มที่ประมาณ 15 เซนติเมตร จัดเป็นปลาท้องถิ่นที่พบได้เฉพาะในประเทศพม่าที่เดียวเท่านั้น โดยพบอาศัยในแหล่งน้ำจืดหรือปากแม่น้ำที่เป็นน้ำกร่อย เช่น แม่น้ำในเมืองมะละแหม่ง หรือแม่น้ำสะโตงในเมืองตองอู เป็นต้น

เป็นปลาที่มิได้มีความสำคัญในแง่การเป็นปลาเศรษฐกิจ และเพิ่งเข้าสู่แวดวงปลาสวยงามเมื่อไม่นานมานี้ (ค.ศ. 2010) โดยมีราคาซื้อขายที่ค่อนข้างแพง แม้จะได้รับการอนุกรมวิธานไว้นานแล้วก็ตามเสือพ่นน้ำพม่า ปลาขมังธนูในตำนาน, คอลัมน์ Rare Collection โดย RoF หน้า 40. นิตยสาร Aquarium Biz: ฉบับที่ 7 ปีที่ 1 ประจำเดือนมกราคม 2011
# เขตนากาโนะ
เขตนากาโนะ  เป็น 1 ใน 23 เขตพิเศษของกรุงโตเกียว ประเทศญี่ปุ่น ในปี พ.ศ. 2548 มีจำนวนประชากรประมาณ 297,998 คน และมีขนาดพื้นที่ทั้งสิ้น 15.59 ตารางกิโลเมตร

 ภูมิศาสตร์ 
นากาโนะมีอาณาเขตติดกับเขตชินจูกุ ซูงินามิ เนริมะ ชิบูยะ และโทชิมะ โดยมีอาณาเขตติดกับเขตชินจูกุทางทิศตะวันตก

 แหล่งข้อมูลอื่น 
 
 
 เว็บไซต์ทางการเขตนากาโนะ 

 
นากาโนะ
# อินทูเดอะนิวเวิลด์ (เพลง)
อินทูเดอะนิวเวิลด์ (; ทาชี มันนัน เซ-กเย) เป็นซิงเกิลแรกของเกิร์ลกรุปเกาหลี Girls' Generation โดยวางจำหน่ายวันที่ 5 สิงหาคม ค.ศ. 2007

เดิมที เพลงนี้ได้ถูกกำหนดให้เป็นเพลงในอัลบั้ม Sophomore ของวง M.I.L.K."Girls' Generation's "Into the New World", originally a M.I.L.K song?". Daum. 17 กรกฎาคม ต.ศ. 2010. สืบค้นวันที่ 23 กรกฎาคม ค.ศ. 2010.

 การปล่อยเพลง 
เพลงนี้ออกแสดงครั้งแรกที่รายการ The Music Trend ทางสถานีโทรทัศน์ SBS ในวันที่ 5 สิงหาคม ค.ศ. 2007 เพลงนี้สามารถขึ้นไปอยู่ในอันดับที่ 1 ของรายการ M! Countdown ทางสถานีโทรทัศน์ Mnet 

 รายชื่อเพลง 
 "Into the New World"  — 04:25
 "Beginning" — 03:03
 "Perfect For You"  — 03:14
 "Into the New World" (Instrumental) — 04:25